**Numai timpul știe!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Numai timpul știe!

...

Au rămas în mine atâtea răni, adânci,

Din lupta mea cu viața, prea mult n-am adunat,

Atâta mi-a rămas, imaginea de-atunci,

Când mă priveai iubito, cu sufletul curat!

...

Din ce-am lăsat în urmă, prea multe nu regret,

Doar anii fără tine, atât de mulți și goi

Mi-au adus de-atunci tot ce-am pus amanet

Ca să-mi redea destinul, povestea cu noi doi!

...

Când te-am pierdut pe tine, o viață am pierdut,

Că te-am lăsat acolo, în vremea nimănui

Și-atunci când fără mine, destinul te-a durut,

Durerea-ți fără margini, tu n-aveai cui s-o spui!

...

Acum, plin de regrete, îmi amintesc de tine,

De vremea-aceea-n care privindu-te, visam

Și numai timpul știe, ce dor era în mine,

Când răscolind prezentul, nu te regăseam!